
Nr. 9309 din 23.08.2024
                                                 REFERAT DE APROBARE

· privind  proiectul de hotărâre privind darea în administrare către Liceul Teoretic ”Horváth János” Marghita a imobilului – Teren sintetic de sport, înscris în C.F. 104908 Marghita, cu nr. cad. 104908-C1, proprietatea publică a Municipiului Marghita, str. Tudor Vladimirescu, nr.7, județul Bihor
            Prezentul referat de aprobare are la bază prevederile art. 6 alin. (3) și art.30 alin. (1) și (2) din Legea nr. 24/2000, privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului privind aprobarea dării în administrare către Liceul Teoretic ”Horváth János” Marghita a imobilului – Teren sintetic de sport, înscris în C.F. 104908 Marghita, cu nr. cad. 104908-C1, proprietatea publică a Municipiului Marghita, str. Tudor Vladimirescu, nr.7, județul Bihor.


Având în vedere că pe Terenul sintetic de sport situat în Municipiului  Marghita, str. Tudor Vladimirescu, nr.7, județul Bihor, aflat în vecinătatea Liceului Teoretic ”Horváth János” Marghita, își desfășoară orele de educație fizică și sport elevii de la această unitate de învățământ, considerăm că este oportună darea în administrare a imobilului către această instituție de învățământ, în vederea desfășurării corespunzătoare a activității didactice și sportive. 

Reprezentanții instituției de învățământ vor avea obligația de a administra în mod corespunzător imobilul, inclusiv prin întocmirea unui regulament și vor semnala autorităților locale, respectiv primarului, asupra oricăror degradări pe care le–ar suporta imobilul – Teren sintetic de sport, în vederea remedierii cu promtitudine și a prevenirii degradării.  

În temeiul art. 129, alin. (2), lit.c), alin. (6), lit. a), alin.(7), lit.a), art. 139, alin.(3) lit.g, art. 196, alin. (1), lit.a), faţă de cele de mai sus, vă rog să analizaţi proiectul privind darea în administrare a imobilului – Teren sintetic de sport, proprietate publică a Municipiului Marghita, str. Tudor Vladimirescu, nr.7, județul Bihor, către Liceului Teoretic ”Horváth János” Marghita, pentru adoptarea unei hotărâri în ședința consiliului local.  
Primar,
Marcel-Emil SAS-ADĂSCĂLIȚII

